|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές: 11/ 03/ 2020 |
| Kάχι Καχιασβίλι 6 Ολυμπιακό χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Face book: Σύλλογος Εκπαιδευτικών Σωκράτης  | Προς: Δήμαρχο Αχαρνών,Αντιδήμαρχο Παιδείας Αχαρνών, Ένωση Γονέων, Συλλόγους Γονέων, Μαζικούς φορείς Δήμου Αχαρνών, Εκπαιδευτικούς, Μ.Μ.Ε.  |

**Δελτίο Τύπου για τη Σύσκεψη με Μαζικούς Φορείς για την εφαρμογή της Δίχρονης Υποχρεωτικής Προσχολικής Αγωγής στον Δήμο Αχαρνών.**

Πραγματοποιήθηκε, την Τρίτη 10 Μαρτίου, η προγραμματισμένη σύσκεψη του Συλλόγου Π.Ε. Αν. Αττικής «ο Σωκράτης» με εκπροσώπους από την Ένωση Γονέων Αχαρνών, Συλλόγους Γονέων Ν/γείων και Δημοτικών, τον Σύλλογο Γυναικών Αχαρνών (ΟΓΕ) και τον Σύνδεσμο Επαγγελματιών Βιοτεχνών Εμπόρων Αχαρνών (ΣΕΒΑ) για το θέμα της επικείμενης εφαρμογής της Δίχρονης Υποχρεωτικής Προσχολικής Αγωγής στον Δήμο Αχαρνών.

Έντονος ήταν ο προβληματισμός στις τοποθετήσεις όλων των συμμετεχόντων αναφορικά με την προχειρότητα, χωρίς την απαιτούμενη κρατική χρηματοδότηση, με την οποία μεθοδεύεται στο δήμο Αχαρνών η εφαρμογή της Δίχρονης Υποχρεωτικής Προσχολικής Αγωγής. Με τη **μαζική στέγαση προνηπίων και νηπίων σε αίθουσες προκατ, που θα τοποθετηθούν στους αύλειους χώρους νηπιαγωγείων αλλά και δημοτικών σχολείων, αδιαφορώντας για την αναλογία χώρου σε τ.μ. ανά παιδί, χωρίς καμιά αναβάθμιση στην υλικοτεχνική υποδομή, στην ουσία προχωρά ένα βήμα παραπέρα η υποβάθμιση της παρεχόμενης δημόσιας εκπαίδευσης.**

**Οι εκπαιδευτικοί και οι γονείς έχουμε πικρή εμπειρία από τέτοιου είδους προχειρότητες.**

**Οι ευθύνες για την απαράδεκτη κατάσταση στα σχολικά κτίρια είναι διαχρονικές τόσο για τις κυβερνήσεις αλλά και για τις δημοτικές αρχές .**

**Εδώ και τώρα μπορεί και πρέπει να κτιστούν τουλάχιστον 9 Νηπιαγωγεία για να λυθεί μόνιμα το πρόβλημα.**

Για το Διοικητικό Συμβούλιο

 Ο ΠΡΟΕΔΡΟΣ H ΓΡΑΜΜΑΤΕΑΣ

 ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ